Langbein og sønn

Langbein og sønn (orig: Goof Troop) er en amerikansk animasjonsserie for barn som gikk på Disney Channel fra 1992 til 1993. Den ble skapt og produsert av The Walt Disney Company i 1992. Serien handler om Langbein og sønnen hans Max, og deres liv i den fiktive byen «Spoonerville» (i tegneseriene bor Langbein i Andeby). Andre medvirkende er naboen Petter og familien hans: Sønnen Pelle, kona Peggy og datteren Pia.

Det er blitt laget to filmer basert på serien: En langbeint film og En ekstremt langbeint film. Et videospill ble også gitt ut i 1993 til Super Nintendo Entertainment System kalt Goof Troop.

 Figurer 
 Langbein – Langbein er en enslig far som må ta seg av Max i denne serien. Han er veldig lettlurt, og Petter klarer ofte å overtale ham til å gjøre avanserte eller farlige oppgaver. Den norske stemmen til Langbein er Harald Mæle.
 Max – Max er en energisk gutt som liker å stå på skateboard. Max og Pelle er bestevenner.
 Svarte-Petter – Svarte-Petter har i denne serien for en gang skyld en lovlig jobb: bruktbilselger, riktignok med et frynsete rykte. Personligheten hans er derimot den samme, og han er fortsatt sleip, grisk og løgnaktig. Den norske stemmen til Petter er Nils Ole Oftebro.
 Pelle – Pelle er en pysete lubben katt. Han må ofte gjøre farens harde jobber, ofte sammen med Max, som igjen oftest ender med ren forferdelse. 
 Peggy – Peggy er en kvinne som ser rett igjennom Petter (mannen hennes) når han lyver. Den norske stemmen til Peggy er Kari Ann Grønsund.
 Pia – Pia er Petter og Peggys ville datter. Hun vil alltid være med på hva Max og Pelle gjør.
 Laffen – Laffen er katten til Langbein. Han liker å plage Putte.
 Putte – Putte er Petter sin hund. Hun jager vanligvis Laffen.

 Norske stemmer 
 Langbein: Harald Mæle
 Max: Erik Skøld
 Svarte-Petter: Nils Ole Oftebro
 Pelle: Philip Wågnert
 Peggy: Kari-Ann Grønsund
 Pia: Karin Annette Hansson

Ellers medvirket: Helge Winther-Larsen

Referanser

 Eksterne lenker 


Kategori:Disney-TV-serier
Kategori:Animerte barneserier fra USA
Kategori:Animerte komiserier fra USA
Kategori:Animerte eventyrserier fra USA
Kategori:TV-produksjoner på Disney Channel
Kategori:TV-produksjoner fra USA, fra 1990-årene